Somu līča austrumu nacionālais parks
Somu līča austrumu nacionālais parks (somu: Itäisen Suomenlahden kansallispuisto) ir 1982. gadā izveidots nacionālais parks Somijas dienvidaustrumos, Kimenlākso piekrastes salās. Nacionālajā parkā atrodas daudzas nelielas saliņas. Uz dažām no tām aug koki, lielākoties priedes. Saliņas ir laba vide ūdensputniem, šeit vairumā dzīvo lielās gauras, cekulpīles, lielie alki, melnie alki.